Topanga

Topanga er en såkalt census-designated placeFeature Detail Report for: Topanga Census Designated Place og kommunefritt område i det vestlige Los Angeles County i California, og ligger i Topanga Canyon i Santa Monica Mountains. Topanga er omgitt på tre sider av nasjonalpark og vernet natur, og i sør ligger den mot Stillehavet og en smal stripe av Malibu som ligger hovedsakelig i vest og er den viktigste nabobyen. I øst grenser Topanga til Pacific Palisades.

Topanga hadde ved folketellingen i 2010  innbyggere.Topanga CDP, California, State & County Quickfacts, U.S. Census Bureau, 9. september 2012, besøkt 27. august 2014 Den etniske sammensetningen er hovedsakelig hvite, som utgjør 87,6 % av innbyggerne,White, Los Angeles Times, besøkt 27. august 2014 mens personer med latinsk bakgrunn er 4,6 %,Latino, Los Angeles Times, besøkt 27. august 2014 og asiatisk bakgrunn 3,7 %Asian, Los Angeles Times, besøkt 27. august 2014

Historie
Stedet har fått navnet Topanga av den amerikanske urinnvånergruppen Tongva-stammen,Bright, W.: 1500 California Place Names 3. utgave, 1998, UC Press. side 155. og kan bety «stedet over». Dette henviser til landsbyens plassering over Topanga Creek. Dette var grensen for Tongva-stammen mot vest, grensende mot Chumash-stammen som hadde kystområdet fra Malibu og nordover. Flere steder i området kan en finne mortere som er skåret ut av fjellet.A Brief History of Topanga , Topanga Association For A Scenic Community, 30. januar 2008, besøkt 27. august 20114

Topanga ble bebodd av europeere i 1839 av familiene Trujillo og Cheney.Topanga: Neighborhood Profile , Shana Ting Liptonabout travel, besøkt 27. august 2014 Utover på 1920-tallet ble området et utfluktsted og sted for stille helgutflukter for miljøet i Hollywood, da stedet har både en landlig ro og ligger såpass nær byens bekvemmeligheter. Området ble derfor bebygget med hytter og landsteder for fritidsbruk. Både det kuperte terrenget og den rike vegetasjonen ga feriegjestene muligheter for privatliv og fred.

Under mccarthyismen på 1950-tallet ble skuespilleren Will Geer svartelistet, og måtte selge sitt store Malibu-hus og flyttet til Topanga for å dyrke og selge grønnsaker, frukt urter og etterhvert drive en teaterscene.HISTORY , fra teaterets nettsider, besøkt 27. august 2014 Hans venn Woody Guthrie hadde et lite skur på eiendommen og slik kom de til å danne en liten kunstnerkoloni her. Etterhvert startet Geer og familien en teaterscene, med ulike typer oppsetninger, alt fra Shakespeare, moderne klassikere og moderne, nyskrevet dramatikk ble oppført, såvel som musikkonserter hvor kjente artister som Pete Seeger, Arlo Guthrie, Della Reese og Burl Ives opptrådte. Teaterscenen eksisterer fortsatt under navnet Theatricum Botanicum.Teaterets nettsider

I løpet av 1960-tallet ble Topanga særlig populært de mange nye artistene. I 1965 slo Wallace Berman seg ned i området. Også Neil Young bodde i Topanga, først i huset til produsenten David Briggs og senere i sitt eget hus. Young spilte inn det meste av albumet After the Gold Rush i kjellerstudioet i sitt hus her i 1970. Charles Manson hadde tidligere bodd i Topanga, hvor han hadde hatt kontakt med både Young og Dennis Wilson fra The Beach Boys. Mansons tilhengere innledet sin drapsbølge 31. juli 1969 med drapet på Topangainnbyggeren Gary Hinman, en musikklærer som åpnet sitt hus for enhver som trengte losji.

Topanga Corral var en nattklubb hvor en rekke kjente, og usedvanlig blanding av artister opptrådte, som de dengang beboende Canned Heat, Spirit, Little Feat, Spanky and Our Gang, Taj Mahal, Emmylou Harris, Etta James, Windance, Neil Young og Crazy Horse, Geronimo Black, og mange andre. Senere på 1970-tallet, etter at klubben var ødelagt av brann og gjenoppbygget, har den vært en scene for mange band, særlig innen pønkrock, tidlig i deres karriere. I 1986 brant stedet igjen, og ble ikke gjenoppbygget, men fortsatt er Topanga et populært sted for musikere, artister og skuespillere å bo.

 Kjente beboere 
Følgende har bodd her i kortere eller lengre tid:

 Devendra Banhart
 Lisa Bonet
 David Briggs
 Keith Carradine
 Alice Cooper
 John Densmore
 Mick Fleetwood
 Teri Garr
 Marvin Gaye
 Woody Guthrie
 Taylor Hawkins
 Emile Hirsch
 Dennis Hopper
 Joshua Jackson
 Bernie Leadon
 Wendie Malick
 Charles Manson
 Joni Mitchell
 Jim Morrison
 Van Morrison
 Gram Parsons
 Billy Preston
 Lynn Redgrave
 Stephen Stills
 Dean Stockwell
 Amber Tamblyn
 Russ Tamblyn
 Robin Williams
 Dennis Wilson
 Neil Young

 Referanser 

 Eksterne lenker 
 Topanga Messenger, lokalavisen
 Following the LA hippy trail The Guardian, 26. mars 2008, besøkt 27. august 2014

Kategori:Byer i Los Angeles County
Kategori:Bosetninger etablert i 1839
Kategori:1839 i Alta California
Kategori:Kommunefrie områder i California
Kategori:Byer i California